เรซิเดนต์อีวิล 5

เรซิเดนต์อีวิล 5 (หรือที่รู้จักในญี่ปุ่นในชื่อ  ) เป็นวิดีโอเกมยิงมุมมองบุคคลที่สามแนวสยองขวัญเอาชีวิตรอดที่พัฒนาและจัดจำหน่ายโดยแคปคอมใน ค.ศ. 2009 เป็นภาคหลักในชุดเกม เรซิเดนต์อีวิล วางจำหน่ายสำหรับเพลย์สเตชัน 3 และเอกซ์บอกซ์ 360 ในเดือนมีนาคม ค.ศ. 2009 และสำหรับไมโครซอฟท์ วินโดวส์ ในเดือนกันยายน ค.ศ. 2009 ตัวเกมวางจำหน่ายอีกครั้งสำหรับเพลย์สเตชัน 4 และเอกซ์บอกซ์วันในเดือนมิถุนายน 2016

รูปแบบการเล่นของ เรซิเดนต์อีวิล 5 จะคล้ายกับภาคที่แล้ว แม้ว่าจะเป็นเกมแรกในชุดเกมที่ออกแบบมาเพื่อการเล่นเกมแบบร่วมมือระหว่างผู้เล่นสองคน นอกจากนี้ยังได้รับการพิจารณาว่าเป็นเกมแรกในชุดเกมหลักที่แยกตัวออกจากแนวสยองขวัญเอาชีวิตรอด โดยนักวิจารณ์กล่าวว่าเกมนี้มีความคล้ายคลึงกับเกมแอ็คชันมากกว่า มีการใช้การจับภาพการเคลื่อนไหวสำหรับฉากคัตซีน และเป็นวิดีโอเกมเกมแรกที่ใช้ระบบกล้องเสมือนจริง ทีมงานหลายคนจาก เรซิเดนต์อีวิล เดิมได้ทำงานเกี่ยวกับ เรซิเดนต์อีวิล 5 เวอร์ชันไมโครซอฟท์ วินโดวส์ซึ่งได้รับการพัฒนาโดย Mercenary Technology

เรซิเดนต์อีวิล 5 ได้รับกระแสตอบรับในเชิงบวก แม้จะมีคำวิจารณ์เกี่ยวกับรูปแบบการควบคุมของเกม ตัวเกมได้รับการร้องเรียนเรื่องการเหยียดเชื้อชาติ แม้ว่าการสืบสวนโดยคณะกรรมการจัดประเภทภาพยนตร์แห่งอังกฤษจะพบว่าข้อร้องเรียนดังกล่าวไม่มีมูลความจริง เมื่อรวมตัวเกมเวอร์ชันต้นฉบับ เวอร์ชันพิเศษและเวอร์ชันรีมาสเตอร์ ตัวเกมทำยอดขายได้ 13.5 ล้านชุดในเดือนธันวาคม 2022 ทำให้เป็นเกมที่ขายดีที่สุดของแฟรนไชส์ เรซิเดนต์อีวิล และเกมเวอร์ชันต้นฉบับยังคงเป็นเกมที่ขายดีที่สุดของแคปคอมจนกระทั่งการมาถึงของเกม มอนสเตอร์ฮันเตอร์: เวิร์ล ในเดือนมีนาคม 2018 เกมภาคต่อ เรซิเดนต์อีวิล 6 วางจำหน่ายใน ค.ศ. 2012

 อ้างอิง 

 แหล่งข้อมูลอื่น 


หมวดหมู่:วิดีโอเกมที่ออกวางจำหน่ายในปี พ.ศ. 2552
เรซิเดนต์อีวิล
หมวดหมู่:เกมจากค่ายแคปคอม
หมวดหมู่:วิดีโอเกมแอ็กชันผจญภัย
หมวดหมู่:เกมสำหรับเพลย์สเตชัน 4
หมวดหมู่:เกมสำหรับเพลย์สเตชัน 3
หมวดหมู่:เกมสำหรับเอกซ์บอกซ์ 360
หมวดหมู่:เกมสำหรับเอกซ์บอกซ์วัน
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:เกมสำหรับวินโดวส์
หมวดหมู่:วิดีโอเกมแบบร่วมมือกัน
หมวดหมู่:วิดีโอเกมที่มีตัวละครเอกหญิง
หมวดหมู่:เกมสำหรับนินเท็นโดสวิตช์